stanford-oval/wikipedia huggingface dataset:
Lada 1200
Yleistä

Lada 1200 perustui italialaiseen Fiat 124 -malliin. Alkuperäiseen konseptiin tehtiin monia muutoksia, mm. lämmityslaitteen kenno vaihdettiin suurempaan ja taakse tulivat alumiiniset jarrurummut. Moottoriksi vaihtui moderni, kannen yläpuolisella nokka-akselilla varustettu versio. Se oli lähtöisin Fiatin suunnittelupöydältä, mutta yhtiö itse ei käyttänyt sitä missään mallissaan. Jousitusta korotettiin ja koripellit prässättiin paksummasta materiaalista. Alkuun Lada oli varustettu auton keulassa olevalla veivin reiällä, jolla pyrittiin takaamaan auton käynnistyminen, mikäli virta loppuu siellä, missä apua ei ole saatavissa. Samanlainen liikkumisen varmistuskeino oli käsikäyttöinen polttoainepumppu.
Suomeen VAZ-2101 -mallia alettiin tuoda vuonna 1971, kauppanimellä Lada 1200.
Ensimmäisten autojen keulamerkissä oli teksti ТОЛЬЯТТИ eli Toljatti, kuten historiallisen dokumenttifilmin kohta 2.05 osoittaa.  Sittemmin keulamerkin tekstiksi tuli ВАЗ eli VAZ.
Lada 1200, Lada 1300, Lada 1200 L

Vuosiluvut tarkoittavat Suomen maahantuontivuosia, eivät mallin valmistusvuosia.
Lada 1200, Lada 1300, Lada 1200 L > VAZ-2101 (Lada 1200) (1971 – 1982)

Alkuperäinen perusmalli, kaksikurkkuisella DAAZ-Weber-kaasuttimella (ДААЗ-2101) varustettu, 62 hv:n 1,2-litrainen moottori.
Lada 1200, Lada 1300, Lada 1200 L > VAZ-21011 (Lada 1300) (1974 – 1980)

Lada 1300 perustuu perusmallin koriin, mutta siinä on uudistetut istuimet, verhoilut, kojelautan sävytys, puskurit, maski ja takavalot, lisäksi varusteluun kuuluu peruutusvalo ja läpivirtaustuuletus. Iskutilavuudeltaan 1,3-litrainen, 67 hv:n moottori oli muokattu perusversion porausta kasvattamalla.
Lada 1200, Lada 1300, Lada 1200 L > VAZ-21013 (Lada 1200 L) (1977 – 1989)

Lada 1200 L tuli myyntiin loppuvuodesta 1977. Varustukseltaan malli oli samanlainen kuin Lada 1300 (VAZ-21011) , mutta siinä oli 1200-mallin (VAZ-2101) 1,2-litrainen, 60 hv:n moottori. Joillain markkina-alueilla tämän mallin nimenä oli 1200 S, kuten oheinen kuva osoittaa.
Lada 1200, Lada 1300, Lada 1200 L > VAZ-2101-02 (Lada 1200) (1978 – 1982)

Vuonna 1978 Lada 1200 -mallista tuli myyntiin paremmin varusteltu versio VAZ-2101-02, jonka vakiovarusteena on mm. peruutusvalo, takalasinlämmitin, niskatuet etuistuimissa, kangaspäällysteiset istuimet ja kojelauta mallista Lada 1300 (VAZ-21011). 02-versio  korvaa alkuperäisen version, mallin kauppanimen pysyessä samana, versio on myynnissä vuosina 1978 – 1982. Tässä yhteydessä kaikkien Lada-mallien vakiovarusteeksi tulee jarrutehostin.
Lada 1300 (VAZ-21011)
Lada 1200 S -emblemmi
Lada 1200, Lada 1300, Lada 1200 L > Tekniset tiedot

VAZ-2101:n Suomessa tarjolla olleet vaihtoehdot:
Lada 1200, Lada 1300, Lada 1200 L > Tekniset tiedot > Ottomoottorit

| 0 | 1 | 2 | 3 | 4 |
| --- | --- | --- | --- | --- |
| Malli | VAZ-2101 | VAZ-21011 | VAZ-21013 | VAZ-2101-02 |
Rakenne: R4-ottomoottori, 8V-SOHC, kaasutin
| Iskutilavuus | 1197 cm³ | 1294 cm³ | 1197 cm³ | 1197 cm³ |
| Teho | 62 hv DIN @ 5600 r/min | 67 hv DIN @ 5600 r/min | 59 hv DIN @ 5600 r/min | 62 hv DIN @ 5600 r/min |
| Vääntö | 87 Nm @ 3400 r/min | 94 Nm @ 3400 r/min | 87 Nm @ 3400 r/min | 87 Nm @ 3400 r/min |
| Huippunopeus | 142 km/h | 145 km/h | 140 km/h | 142 km/h |
| Kiihtyvyys 0–100 km/h | 19 s | 18 s | 19 s | 19 s |
Vetotapa: Takaveto
Vaihteisto: 4-portainen manuaali
| Polttoaineenkulutus (yhdistetty) | 8,9 l/100 km | 11,1 l/100 km | 8,9 l/100 km | 8,9 l/100 km |
Lada 1200 Combi / 1500 Combi

| Lada 1200 Combi |
| --- | --- |

Valmistustiedot
Valmistusmaa:  Toljatti, Neuvostoliitto
Valmistaja:  OAO AvtoVAZ
Valmistusvuodet:  1971 – 1985
Korimalli:  5-ovinen farmari
Seuraaja:  Lada 2104
Tekniset tiedot
Mitat
Pituus:  4059 mm 
Akseliväli:  2424 mm 
Leveys:  1611 mm 
Korkeus:  1450 mm 
Vuosiluvut tarkoittavat Suomen maahantuontivuosia, eivät mallin valmistusvuosia.
Lada 1200 Combi / 1500 Combi > VAZ-2102 (Lada 1200 Combi) (1972 – 1978)

VAZ-2102 on Fiat 124 Familiareen ja VAZ-2101:een perustuva farmarimalli, jonka kauppanimi Suomessa oli Lada Combi. Sitä myytiin vuosina 1972 – 1985. Perusmallista poiketen farmarimallissa oli vahvempi takajousitus, 165-13 renkaat 5" leveällä vanteella ja vetopyörästön välityssuhde 4,44.
Lada 1200 Combi / 1500 Combi > VAZ-2102-02 (Lada 1200 Combi) (1978 – 1982)

Combi-mallin parnneltu versio tuli sedan-mallin tavoin myyntiin vuonna 1978. Mallissa on 2101-02:n tavoin peruutusvalo, takalasinlämmitin, niskatuet etuistuimissa, kangaspäällysteiset istuimet ja kojelauta mallista Lada 1300.
Lada 1200 Combi / 1500 Combi > VAZ-21023-02 (Lada 1500 Combi) (1979 – 1985)

Vuonna 1979 markkinoille tuotiin malli Lada 1500 Combi (VAZ-21023-02 / 1979 - 1980), jossa oli 1200 Combin kori ja varusteet yhdessä 1500 S:n moottorin ja voimansiirron kanssa. Uutta Combissa oli myös takalasin pyyhin ja pesulaite.
Vuonna 1980 markkinoille tuotiin Lada 1500 Combi DL (VAZ-21023-01 / 1980-1985), joka on muuten kuin edellisenä vuonna esitelty malli, mutta pyöreillä mittareilla varustettu kojelauta on peräisin mallista 1500 S.
Lada 1200 Combi / 1500 Combi > Tekniset tiedot

VAZ-2102:n, ja sen muunnosten, Suomessa tarjolla olleet vaihtoehdot:
Lada 1200 Combi / 1500 Combi > Tekniset tiedot > Ottomoottorit

| 0 | 1 | 2 |
| --- | --- | --- |
| Malli | VAZ-2102 | VAZ-21023 |
Rakenne: R4-ottomoottori, 8V-SOHC, kaasutin
| Iskutilavuus | 1198 cm³ | 1452 cm³ |
| Teho | 62 hv DIN @ 5600 r/min | 75 hv DIN @ 5600 r/min |
| Vääntö | 87 Nm @ 3400 r/min | 106 Nm @ 3400 r/min |
| Huippunopeus | 135 km/h | 147 km/h |
| Kiihtyvyys 0–100 km/h | 20 s  | 17 s |
Vetotapa: Takaveto
Vaihteisto: 4-portainen manuaali
| Polttoaineenkulutus (yhdistetty) | 10 l/100 km | 8,9 l/100 km |
Aiheesta muualla

Lada 1200 -videoita
Lada 1200 Combi -videoita
Wikimedia Commonsissa on kuvia tai muita tiedostoja aiheesta .
Wikimedia Commonsissa on kuvia tai muita tiedostoja aiheesta .
VAZ-2102, tässä nimellä Žhiguli (Жигули)
Lean Service Creation

Lean Service Creation -menetelmässä käytettäviä työskentelypohjia.
Lean Service Creation (LSC) on Creative Commons -lisensoitu palvelumuotoilu- ja tuotekehitysprosessi. Menetelmässä palvelukehityksen kannalta keskeisiä kysymyksiä ja vaiheita työstetään valmiiden työskentelypohjien avulla. Menetelmä korostaa liiketoimintaongelman ja käyttäjäongelman yhdistämistä, lyhyitä tuotekehityssyklejä ja tehtyjen ratkaisujen jatkuvaa validoimista.
Lean Service Creation kumpuaa Lean Startup, Agile software development ja Design Thinking -ideologioista yhdistäen näiden kantavia teemoja ja käytäntöjä askeleittain eteneväksi prosessiksi ja työskentelypohjiksi.
Lean Service Creation -menetelmä syntyi ja jalostui suomalaisen it- ja palvelumuotoiluyritys Futuricen sisäisessä käytössä. Ensimmäiset Lean Service Creation -työskentelypohjat loivat ja näihin liittyvän opaskirjan kirjoittivat Hanno Nevanlinna, Juha Pesonen sekä myöhemmin Aalto-yliopistoon työelämäprofessoriksi siirtynyt Risto Sarvas.
Lean Service Creation -menetelmän Creative Commons -lisensoitu materiaali on sittemmin käännetty ja julkaistu mm. Brasiliassa ja Ranskassa.
Aiheesta muualla

leanservicecreation.com
leanservicecration.fr (Arkistoitu – Internet Archive)
leanpub.com/lean-se
Mallander Susanna: Yrityksen Perustaminen Lean Service Creation -menetelmän avulla
Hanna Hietamies: Vaatekonseptin kehittäminen Lean Service Creation -menetelmällä
Larimerin piirikunta

Larimerin piirikunta (engl. Larimer County) on Yhdysvaltojen Coloradon osavaltiossa sijaitseva piirikunta. Sen väkiluku oli 356 899 vuonna 2019. Piirikunnan hallintokeskus on Fort Collinsin kaupunki. Piirikunta on perustettu 1. marraskuuta 1861.
Aiheesta muualla

Kuvia tai muita tiedostoja aiheesta Larimerin piirikunta Wikimedia Commonsissa
La Roche-Guyon

La Roche-Guyonin kylää linnantornista kuvattuna.
La Roche-Guyon [la.ʁɔʃ.ɡjɔ̃] on kunta Ranskan Île-de-Francen hallintoalueella Val-d’Oisen departementissa. Kunnan asukasluku vuonna 2014 oli 446. Seinejoen varrella noin 70 kilometriä Pariisista länsiluoteeseen sijaitseva kunta kuuluu departementissaan Vauréalin kantoniin Pontoisen arrondissementissa.
La Roche-Guyon kuuluu kauneimpien ranskalaiskylien järjestöön Les Plus Beaux Villages de France. Kunnan keskeinen maamerkki on La Rochefoucauld -suvun linna torneineen.
Aiheesta muualla

Kuvia tai muita tiedostoja aiheesta La Roche-Guyon Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:La Roche-Guyon
Käännös suomeksi
Käyränokkaneula

| Käyränokkaneula |
| --- | --- |
 Käyränokkaneuloja vuorovesialtaassa
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Putkisuukalat Syngnathiformes
Heimo::  Merineulat Syngnathidae
Suku::  Nerophis
Laji::  lumbriciformis
Kaksiosainen nimi
 Nerophis lumbriciformis  (Jenyns, 1835) 
Synonyymit
 Syngnathus lumbriciformis Jenyns, 1835 
Katso myös
   Käyränokkaneula Wikispeciesissä   Käyränokkaneula Commonsissa 
Infobox OKNimi-testi OKIUCN-testi OK: 
Käyränokkaneula (Nerophis lumbriciformis) on merineulojen (Syngnathidae) heimoon kuuluva lauhkean vyöhykkeen merivesissä elävä kalalaji.
Koko ja ulkonäkö

Käyränokkaneulauroksen maksimipituus on 15 ja naaraan 17 senttimetriä. Sen ruumis on lankamaisen ohut. Selkäpuoli on vihreä tai kellanruskea ja vatsa keltainen. Lajin kyljissä on useita vaaleita pitkittäisiä juovia. Naaras on koirasta värikkäämpi. Käyränokkaneulalla on syntyessään vain kahdenlaisia eviä, selkä- ja rintaevät. Näistä jälkimmäiset ovat pieniä ja häviävät kalan kasvaessa.  Siloneulasta (Nerophis ophidion) käyränokkaneula eroaa käyremmän kuononsa ansiosta.
Levinneisyys ja elinympäristö

Käyränokkaneulaa tavataan Atlantin valtameren rannikolla Norjan keskiosista ja Britteinsaarilta aina Marokkoon asti. Suomen rannikolla se ei esiinny. Lajin elinympäristö on levävyöhykkeessä lähellä rannikkoa, missä se elää yleensä leviin kietoutuneena. Se näyttää tällä tavoin olevan osa levää ja on näin turvassa vihollisilta. Käyränokkaneula elää yleensä korkeintaan 30 metrin syvyydessä vedenpinnasta.
Ravinto ja elintavat

Käyränokkaneulan ravintoa ovat äyriäiset ja kalojen poikaset. Sukukypsyyden se saavuttaa noin kahden vuoden iässä. Kutu tapahtuu touko-heinäkuussa.
Gervais et Boulartin piirros lajista vuodelta 1877
Lean piirikunta

Lean piirikunta (engl. Lea County) on Yhdysvaltojen New Mexicon osavaltiossa sijaitseva piirikunta. Sen väkiluku oli 71 070 vuonna 2019. Piirikunnan hallintokeskus on Lovingtonin kaupunki. Piirikunta perustettiin 17. maaliskuuta 1917.
Aiheesta muualla

Kuvia tai muita tiedostoja aiheesta Lean piirikunta Wikimedia Commonsissa
La Rioja (Argentiina)

| La Rioja |
| --- | --- |

 La Rioja
 Koordinaatit: 29°26′S, 66°51′W 
Valtio:  Argentiina
Maakunta:  La Rioja
Väkiluku (2010):  177 600
Infobox OKVirheellinen NIMI-arvo: 
La Rioja on samannimisen maakunnan pääkaupunki Argentiinan pohjoisosassa. Vuonna 2010 siellä oli noin 177 600 asukasta.
Kaupungin perustivat vuonna 1591 kullan ja hopean etsijät. Se tuhoutui maanjäristyksessä vuonna 1894 ja rakennettiin uusiksi varsin moderniin tyyliin.
Aiheesta muualla

Kuvia tai muita tiedostoja aiheesta La Rioja (Argentiina) Wikimedia Commonsissa
Lapualaisooppera (albumi)

| Lapualaisooppera Eri esittäjiä |
| --- | --- | --- |

Livealbumin tiedot
 Äänitetty : 1967
 Formaatti: LP, C-kasetti, CD (1996)
 Tyylilaji: musiikkinäytelmä
 Levy-yhtiö: Siboney
Lapualaisooppera on Arvo Salon kirjoittamasta ja Kaj Chydeniuksen säveltämästä samannimisestä musiikkinäytelmästä vuonna 1967 julkaistu kirjallinen äänilevy. Levystä julkaistiin CD-painos vuonna 1996.
Kappaleet

Kappalelista ei sisällä välipuheita.
Me vapautimme tämän maan/Me rakensimme suomalaisen tasavallan
Pahat sanat synnyttävät pahoja tekoja
Liehu, punalippu, liehu!
Punaista oli veri, joka valui maahan
Pikkupoika Pohjanmaalta
Riistäjän ruoska/Me lahtarikaartin laitamme
Kotimme, uskomme, vartioväki
Kosolan tulolaulu
Jo murtuu aidat
Muilutusmarssi
Lapuan laki
Antakaa anteeksi vähän kaikille
Kun mies murhattiin
Maa painaa parrelleen
Eletään kuin pellossa
Hurjan Hiljan sotaanlähtö
Kaksi pilkkaajaa patsaskäynnillä
Ei väkivaltaa/Me emme tee mitä emme tahdo
Lee Sung-jin

| Mitalit | Mitalit | Mitalit |  |
| --- | --- | --- | --- |
|  Lee Sung-jin vuonna 2012. |  Lee Sung-jin vuonna 2012. |  Lee Sung-jin vuonna 2012. |  |
Naisten jousiammunta
Maa:   Etelä-Korea
|  Olympialaiset  |  Olympialaiset  |  Olympialaiset  |  |
|  Kultaa | Ateena 2004 | joukkuekilpailu |  |
|  Kultaa | Lontoo 2012 | joukkuekilpailu |  |
|  Hopeaa | Ateena 2004 | yksilökilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Madrid 2005 | joukkuekilpailu |  |
|  Kultaa | Madrid 2005 | yksilökilpailu |  |
Lee Sung-jin (hangul: 이성진; hanja: 李成震; uudistettu latinisaatio: I Seong-jin, s. 7. maaliskuuta 1985) on eteläkorealainen jousiampuja ja olympiamitalisti.
Lee osallistui Ateenan olympialaisiin 2004, joissa hän voitti kultaa joukkuekilpailusta ja saavutti hopeaa yksilökilpailusta. Lontoon olympialaisissa 2012 hän voitti kultaa joukkuekilpailusta ja sijoittui yksilökilpailussa kuudenneksi.
MM-kilpailuissa Lee voitti kultaa joukkuekilpailusta ja yksilökilpailusta vuonna 2005.
Aiheesta muualla

Kuvia tai muita tiedostoja aiheesta Lee Sung-jin Wikimedia Commonsissa
Lee Sung-jin Kansainvälinen olympiakomitea. (englanniksi)
Kyösti Pulliainen

Kyösti Antero Pulliainen (s. 1937) on suomalainen kansantaloustieteen emeritusprofessori. Pulliainen toimi Joensuun korkeakoulun ja Joensuun yliopiston kansantaloustieteen apulaisprofessorina 1973–1982 ja professorina 1982–2002. Hän oli Joensuun yliopiston rehtorina 1984–1990. Pulliainen jäi eläkkeelle 2002. Pulliainen oli myös Helsingin yliopiston kansantaloustieteen (ekonometria) dosenttina vuodesta 1971 alkaen.
Teoksia

A world trade study: an economic model of the pattern of the commodity flows in international trade in 1948-1960. Helsinki studies in economics 2. Institute of economics, University of Helsinki, Helsinki 1964
Ekonometrinen tutkimus systeemiteoreettisesti tarkasteltuna - A systemtheoretic approach to econometrics, Helsingin yliopiston väitöskirja. Kansantaloudellisia tutkimuksia 28. Kansantaloudellinen yhdistys, Helsinki 1967
World trade structure : reproduction of the paper and corresponding address presented at the Second world congress of the Econometric society, Cambridge (England) 8th-14th September 1970 ; kirj. Pentti Pöyhönen, Kyösti Pulliainen. Helsingin yliopiston kansantaloustieteen laitoksen tutkimuksia 9. Helsinki 1970
Ympäristömme systeemit ; kirj. Kyösti Pulliainen, Pertti Seiskari ; piirrokset Riitta Pursiainen. Forum-kirjasto. Tammi 1972
Pohjois-Karjalan luonnonvarahankkeen lähtökohdat ; kirj. Heikki Eskelinen, Kyösti Pulliainen, Juhani Seppänen. Joensuun korkeakoulu. Monistesarja. A 13. Joensuu 1976
Pohjois-Karjala 2017 : näkökulmia tulevaisuuteen ; kirj. Kyösti Pulliainen ja Heikki Eskelinen. Karjalan tutkimuslaitoksen julkaisuja / Joensuun korkeakoulu n:o 26. Joensuu 1977
Ympäristötaloustieteen perusteet : kokonaistaloudellinen näkökulma. Kustannuskiila, Kuopio 1979
Optimal use of natural resources : a materials balance approach. Helsingin yliopiston kansantaloustieteen laitoksen keskustelualoitteita nr 102. Helsingin yliopisto, Helsinki 1979
Uusi kriteeri uudistuvan luonnonvaran hoitoon : alustavia huomioita. Helsingin yliopiston kansantaloustieteen laitoksen keskustelualoitteita nr 107. Helsingin yliopisto, Helsinki 1979
Renewable resources and other goods : a simple model for the allocation of an essential non-renewable input. Helsingin yliopiston kansantaloustieteen laitoksen keskustelualoitteita nr 114. Helsingin yliopisto, Helsinki 1979
Tulevaisuus on heidän : Pohjois-Karjalan lukiolaisten tulevaisuuden näkemysten kartoitus ; tekijät Heikki Eskelinen, Ilmo Mäenpää, Kyösti Pulliainen. Karjalan tutkimuslaitoksen julkaisuja / Joensuun korkeakoulu n:o 38. Joensuu 1979
Ylipitkän aikavälin energiavaihtoehdot Suomessa : kaksi skenaariota. Kauppa- ja teollisuusministeriö. Energiaosasto. Sarja D 18. Helsinki 1983
Improving managerial effectiveness at the University of Joensuu Finland ; tekijät Seppo Hölttä, Kyösti Pulliainen. International Institute for Educational Planning, Paris 1994
Johdatus ympäristötaloustieteeseen ; kirj. Kalle Määttä, Kyösti Pulliainen. Lakimiesliiton kustannus, Helsinki 2003
Luonnon ja ihmisen polut ; kirj. Kyösti Pulliainen, Pertti Seiskari ; valokuvat Pekka Seiskari. Maahenki, Helsinki 2011
Toimitustöitä

Santeri Alkio : Maalaispolitiikkaa ; toim. Kyösti Pulliainen ja Viljo Laitinen. Kirjayhtymä, Helsinki 1975
Carelia rediviva : juhlakirja professori Heikki Kirkiselle 22.9.1987 ; julk. Joensuun yliopisto, Joensuun yliopiston tukisäätiö, Karjalaisen kulttuurin edistämissäätiö ; toim. Kyösti Pulliainen, Hannes Sihvo. Joensuun yliopisto, Joensuu 1987
West of east : in commemoration of the 20th anniversary of the University of Joensuu ; toim. Kyösti Pulliainen, Hannes Sihvo. The University of Joensuu, Joensuu 1989
Aineistokoe yhteiskuntatieteellisissä opiskelijavalinnoissa ; toimittajat Mikko A. Salo ja Kyösti Pulliainen. Hallintoviraston raportteja ja selvityksiä / Joensuun yliopisto n:o 11. Joensuu 1992
Suomennoksia

Kasvun rajat : ihmiskunnan kohtalontilannetta koskevaan Rooman klubin tutkimussuunnitelmaan liittyvä raportti ; laatineet Donella H. Meadows ym. ; suomennos Kyösti Pulliainen, Pertti Seiskari, Hannu Taanila. Tammi 1973, 2. painos 1974 (alkuteos The limits to growth : a report for the Club of Rome' s project on the predicament of mankind)
Launis

Launis on suomalainen sukunimi, joka on muun muassa seuraavilla henkilöillä:
Armas Launis (1884–1959), säveltäjä, kansanmusiikintutkija, musiikinopettaja, kirjailija ja toimittaja
Iivar Launis (1884–1967), yleisurheilija
Ilmari Launis (1881–1955), arkkitehti
Ilmo Launis (1912–1995), pastori, kirjailija ja lyhytelokuvantekijä
Kati Launis (s. 1968), kirjallisuudentutkija ja kirjallisuuden dosentti
Martti Launis (1946–2018), laulaja ja työturvallisuusasiantuntija
Mika Launis (s. 1949), kuvittaja
Seppo Launis (1911–1973), kuvittaja ja lastenkirjailija
Veikko Launis (s. 1964), lääketieteellisen etiikan professori.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kyproksen ralli

|  Kyproksen ralli |
| --- | --- |
Sarja:  rallin MM-sarja rallin EM-sarja
Sijainti:  Kypros
Ensimmäinen tapahtuma:  1970
Viimeisin tapahtuma:  2021
Eniten voittoja
Kuljettajat:   Nasser Al-Attiyah (7) 
Tallit:  Citroën (4)
Viimeisin kilpailu (2021):
Voittaja:   Alexandros Tsouloftas   (Volkswagen)
Voittoaika:  3.07.28,5
Toinen:   Petros Panteli   (Citroën)
Kolmas:   Abdullah Al-Rawahi   (Ford)
Petter Solberg Kyproksen rallissa 2006.
Kyproksen ralli on Kyproksella ajettava rallikilpailu, joka on ajettu vuosittain 1970 lähtien. Sen keskuspaikkana on Limassolin kaupunki, ja se ajetaan sorateillä läheisillä Tróodos-vuorilla.
Historia

Kilpailu on pidetty ensimmäisen kerran vuonna 1970. Kyproksen ralli on kuulunut rallin Euroopan-mestaruussarjan ohjelmaan vuosina 1973–1999 ja 2014–2019, MM-sarjaan vuosina 2000–2006 ja 2009, Intercontinental Rally Challenge -sarjaan vuosina 2010–2012 ja Lähi-idän mestaruussarjaan 2007–2008, 2010 ja vuodesta 2012 eteenpäin.
Aiheesta muualla

Rallin viralliset nettisivut
La Roche-Maurice

| La Roche-Maurice |
| --- | --- |
 La-Roche-Mauricen linnan rauniot
 vaakuna
 La Roche-Maurice
 Koordinaatit: 48°28′25″N, 4°12′12″W 
Valtio:  Ranska
Alue:  Bretagne
Departementti:  Finistère
Arrondissementti:  Brest
Pinta-ala:  
 – Kokonaispinta-ala:  12,0 km²
Väkiluku (2015):  1 882 
 – Väestötiheys:  156 as./km²
Kunnan numero:  29237
 
 Kunnan kotisivut 
Infobox OKVirheellinen NIMI-arvo: 
La Roche-Maurice on kunta läntisessä Ranskassa Finistèren departementissa Bretagnen alueella. Se sijaitsee Élornjoen varrella.
Kunnan nähtävyyksiä on 1000-luvulta peräisin oleva linna Château de la Roche-Maurice. Vuonna 1189 siitä tuli Léonin varakreivien asuinpaikka. 1300-luvulla linna tuli avioliiton kautta  Rohanin suvulle. Linna purettiin osittain vuonna 1489 Ranskan kuninkaan Kaarle VII määräyksellä. Lopullisesti linna tuhoutui Ranskan uskonsodissa. Tämän jälkeen paikalliset asukkaat ovat käyttäneen linnan kiviä talojen rakentamiseen.
Aiheesta muualla

Kuvia tai muita tiedostoja aiheesta La Roche-Maurice Wikimedia Commonsissa
Komin tasavallan hallinnollinen jako

Komin tasavalta jakautuu hallinnollisesti viiteen kaupunkipiirikuntaan sekä 15 kunnallispiiriin, joihin kuuluu 16 kaupunkikuntaa ja 175 maalaiskuntaa.
Kaupunkipiirikunnat

selvennä
Inta (Инта)
Syktyvkar (Сыктывкар)
Uhta (Ухта)
Usinsk (Усинск)
Vorkuta (Воркута)
Lego Minifigures

| Lego Minifigures |
| --- | --- |

Valmistusvuodet:  2010–
Settimäärä:  24 tavallista, 22 muuta/brändättyä sarjaa, yhteensä 715 erilaista hahmoa
Lego Minifigures on Lego Groupin vuonna 2010 lanseeraama Lego-tuotesarja, joka sisältää erilaisia yksittäispakattuja Lego-minihahmoja. Kukin minihahmo kuuluu tiettyyn sarjaan ja kukin sarja on myynnissä vain rajoitetun ajan, yleensä noin puoli vuotta. Tuotesarja pohjautuu vahvasti keräämiseen, sillä jokainen minihahmo on uniikki ja vain tietyssä sarjassa mukana oleva. Yhdessä sarjassa on yleensä noin 12-16 hahmoa. Sarjat voidaan erottaa selkeästi myyntipakkauksien (yksittäispakkauksien ja pakkauksia sisältävän laatikon) värityksen mukaan. Vuosien varrella on ilmestynyt myös erikoissarjoja: mm. kolme Disney-sarjaa, kaksi Simpsonit-sarjaa, Lego Movie-sarja, kaksi Marvel-sarjaa ja DFB-sarja. Yhteensä erilaisia sarjoja on 46, ja niissä on julkaistu yhteensä 715 hahmoa.
Aiheesta muualla

Lego.com Minifigures (Arkistoitu – Internet Archive)
Langkawi

| Langkawi |
| --- | --- |
 Saaristoa
  
Merialue:  Intian valtameri
Vesialue:  Malakansalmi
Saaria yht.:  104
Suurin saari:  Langkawi
Muita saaria:  Tuba, Rebak, Dayang Bunting
Pinta-ala:  478,5 km²
Valtio
Valtio:  Malesia
Osavaltio:  Kedah
Väestö
Väkiluku:  94 777 (2010)
Asutuskeskukset:  Kuah
Langkawi on 104 saaresta koostuva saariryhmä Malesiassa Kedahin osavaltiossa. Saari sijaitsee Malesian luoteisosassa Andamaanienmerellä, 30 kilometrin päässä Malesian rannikosta. Myös saariryhmän suurin saari tunnetaan nimellä Langkawi. Saaren asukasluku oli vuonna 2010 noin 94 800. Langkawi ja Tuba ovat saariryhmän ainoat asutetut saaret.[lähde? ] Langkawin suurin kaupunki on Kuah.
Ilmasto

Langkawin ilmasto on trooppinen, vuoden keskimääräinen lämpötila on noin 32 celsiusastetta. Ilmastolle on tyypillistä kuumuus ja 85–90 prosentin suhteellinen kosteus. Sadekausi on elo-syyskuussa, joskin läpi vuoden esiintyy voimakkaita sadekuuroja.
Liikenne

Etenkin pääsaarelle suuntautuvaa matkailua palvelee Langkawin kansainvälinen lentoasema (IATA: LGK, ICAO: WMKL). Sitä käytti vuonna 2010 noin 1,3 miljoonaa matkustajaa.
Aiheesta muualla

Kuvia tai muita tiedostoja aiheesta Langkawi Wikimedia Commonsissa
Langkawin kansainvälinen lentoasema

Langkawin kansainvälinen lentoasema sijaitsee Padang Matsiratin kaupungin alueella Langkawissa, Malesiassa.
Vuonna 2018 sen kautta kulki 2 735 703 matkustajaa. Lentoasemalla on yksi terminaali.
Lentoaseman aula. (Kuva vuodelta 2014.)
Lentoyhtiöt

Langkawin lentoasemalta reittilentoja operoivat eniten Malaysia Airlines ja AirAsia.
AirAsia
Berjaya Air
China Southern Airlanes
Firefly
KLM
Malaysia Airlines
Malindo Air
Qatar Airways
Scoot
TUI Airways